
I INTRODUCERE

Tratamentul eventualelor incompatibilităţi dintre mandatul parlamentar şi activităţile private ridică probleme particulare, datorită diversităţii profesiilor susceptibile a fi efectuate şi a dificultăţii de a stabili delimitări clare într-un context economic şi social evolutiv
.

În ceea ce priveşte parlamentele, există abordări diferite.

Unele parlamente se arată relativ tolerante faţă de exercitarea  activităţilor private. În cazul acestora, nu există nicio incompatibilitate în principiu între profesiile private şi mandatul parlamentar. Alte parlamente prevăd că parlamentarii nu trebuie să-şi menţioneze   calitatea în activităţile profesionale pe care continuă să le desfăşoare în mod legal.
O altă practică se referă la interdicţia parlamentarilor de a exercita anumite profesii enumerate limitativ. În Franţa, se ţine cont de activităţile exercitate în domeniul privat, susceptibile de a primi avantaje de la o colectivitate publică, existând şi o obligaţie de a le declara, care permite schimbarea situaţiei de incompatibilitate.  

Alte ţări, precum România, propun juxtapunerea sau combinarea criteriilor şi definirea profesiilor incompatibile, care ţin seama totodată de natura întreprinderii – apartenenţa la domeniul public lato sensu – şi de cea a profesiei exercitate – administratori sau acţionari majoritari în întreprinderile private.
În materie de incompatibilitate între mandatul de parlamentar şi profesiile private, parlamentele de tip britanic se axează pe prevenirea conflictelor de interese. Principiul este că parlamentarii îşi pot exercita profesiile private, dar trebuie să evite situaţia în care interesul personal poate influenţa mandatul lor sau interesul personal primează asupra interesului general. În funcţie de caz, incumbă parlamentarului să-şi rezolve situaţia de incompatibilitate din oficiu sau într-un anumit termen.
Această prevenire este completată prin obligaţia declarării intereselor pecuniare, fie într-un mod sistematic, fie ad-hoc, în funcţie de metoda abordată de fiecare Cameră. 
II Incompatibilitatea profesiei de avocat cu           mandatul de parlamentar

Franţa

Exercitarea profesiei de avocat este limitată acelor persoane care deţin un mandat parlamentar. În acest sens, avocaţilor li se interzice să pledeze în cazurile în care statul este parte în proces. Astfel, se interzice avocatului înscris în Barou şi învestit cu un mandat de deputat/senator să îndeplinească, direct sau prin intermediul unui asociat, colaborator sau asistent, vreun act care are legătură cu declanşarea urmăririi penale pentru infracţiuni împotriva naţiunii, a statului, a securităţii publice, ori în materia presei sau a finanţelor publice.

Legea organică care vizează avocaţii înscrişi în Barou nu se aplică şi avocaţilor din Consiliul de Stat şi din Curtea de Casaţie. Totodată, se interzice parlamentarului să îşi exercite profesia de avocat în interesul unei societăţi/întreprinderi publice naţionale, al cărei avocat nu era înainte de începerea mandatului politic sau să pledeze împotriva statului, a societăţilor naţionale, a colectivităţilor sau instituţiilor publice. Parlamentarii-avocaţi îşi pot exercita însă profesia în faţa Curţii Supreme de Justiţie şi în faţa Curţii de Justiţie a Republicii.
Deputatul sau senatorul care nesocoteşte aceste interdicţii este considerat demis din oficiu de către Consiliul Constituţional, la cererea Biroului Permanent al uneia din Camere sau a Ministrului Justiţiei, dar această sancţiune nu atrage după sine neeligibilitatea.
Codul electoral, prin Decretul 64-1086 din 26 octombrie 1964, prevede:

"Este interzis tuturor avocaţilor înscrierea într-un Barou, dacă sunt învestiţi cu mandate de deputat sau dacă ei au făcut obiectul unei urmăriri penale pentru infracţiuni sau delicte contra bunului public sau în materie de presă." 
Conform Decretului 91-1197 din 27 noiembrie 1991 privind profesia de avocat, Titlul III – Exercitarea profesiei de avocat, Cap. 1 – Incompatibilităţi, art. 117:
"Avocatul învestit cu mandat de deputat, senator sau membru al Adunării Comunităţii Europene intră sub incidenţa incompatibilităţii, conform articolelor 149 şi 197 din Codul electoral
."
Este interzis parlamentarilor-avocaţi să pledeze în cauzele penale împotriva statului, ale companiilor de stat, ale autorităţilor şi instituţiilor publice 
. 
Avocatul-deputat/senator/europarlamentar nu-şi poate exercita profesia în dosarele cu urmăriri penale împotriva autorităţii sau siguranţei statului. De asemenea, avocatul-parlamentar nu poate pleda, nici acorda consultanţă societăţilor de credit sau societăţilor care execută în general lucrări publice din partea statului
.
Legea organică nr. 022/PR/2000 din 2 octombrie 2000 privind alcătuirea Adunării Naţionale, regimul ineligibilităţilor şi incompatibilităţilor prevede în art. 19 că
: 

"Este interzis oricărui avocat, învestit cu un mandat de deputat, să îndeplinească, direct sau indirect, prin intermediul unui asociat, colaborator sau avocat stagiar, cu excepţia Înaltei Curţi de Justiţie, acte privind profesia sa în dosarele în care au început urmăriri penale în faţa instanţelor penale, pentru infracţiuni sau delicte împotriva bunului public, în materie de presă sau de atingere adusă creditului sau economisirii.

În aceleaşi condiţii, îi este interzis să pledeze sau să acorde consultanţă unei societăţi, întreprinderi sau instituţii, de care el nu a fost legat în mod obişnuit înaintea alegerii sale sau contra statului, a societăţilor naţionale, colectivităţilor sau instituţiilor publice." 
Belgia

Incompatibilităţile parlamentarilor sunt prevăzute în Constituţie şi în Legea din 6 august 1931 privind incompatibilităţile şi interdicţiile miniştrilor, foştilor miniştri şi miniştri de stat, precum şi ale membrilor şi ale foştilor membri ai Camerelor legislative.
Legea din 6 august 1931 stipulează că membrii Camerelor legislative nu pot să pledeze sau să acorde asistenţă într-un litigiu în interesul statului, nici să dea consultaţii în probleme asemănătoare, dacă acest lucru nu îl fac în mod gratuit. De asemenea, se interzice actualilor sau foştilor membri ai Camerelor legislative să facă uz de calitatea lor în actele şi publicaţiile referitoare la societăţile cu scop lucrativ. 
Notarii, grefierii sau alţi funcţionari ministeriali, precum şi editorii care au transcris sau publicat un act ce contravine dispoziţiei de mai sus sunt pedepsiţi cu amendă de la 50 la 1000 de franci.
Se prevede pedeapsa cu amenda în caz de infracţiune. Sunt competente instanţele penale. Sunt posibile căile de atac cu apel şi recurs, conform dreptului judiciar.
Legea din 4 mai 1999, care limitează cumulul mandatului de parlamentar federal şi de parlamentar european cu alte funcţii
, a modificat Legea din 6 august 1931, prevăzând la art. 2 pct. 3 incompatibilitatea avocaţilor care profesează în cadrul administraţiilor publice federale cu mandatul de membru al Camerei Reprezentanţilor sau de senator.
Nu există nicio limită generală în cumulul dintre funcţia de membru al Parlamentului şi cea din companii private
.

Italia

Constituţia şi unele legi prevăd câteva cazuri de incompatibilitate. 
Membrii Parlamentului îşi pot pierde mandatul, pe motiv de incompatibilitate, sau eligibilitatea, potrivit art. 66 din Constituţie, coroborat cu art. 51, 56 (2), 58 (2) şi 65 din Constituţie, art. 19 din Regulamentul Senatului
.
Legea nr. 60 din 13 februarie 1953 a introdus unele prevederi generale, prin care funcţia de parlamentar este incompatibilă cu numirile de către Guvern sau de către administraţia de stat în funcţii din cadrul asociaţiilor sau organizaţiilor ale căror servicii aparţin administraţiei de stat sau care primesc contribuţii publice ori în companii care au ca domeniu de activitate finanţele. 
Se interzice  parlamentarilor-avocaţi să asigure asistenţă juridică întreprinderilor cu caracter financiar sau economic, în litigiile dintre acestea sau în acelea în care statul este parte. 

Germania

Nicio dispoziţie legislativă specială nu interzice membrilor Parlamentului să exercite activităţi private. Legea fundamentală tinde, din contră, să ocrotească independenţa parlamentarilor faţă de interesele private. În plus, Bundestag-ul a adoptat în 1972 un Cod deontologic care se bazează pe principiul publicităţii oricăror activităţi profesionale principale sau accesorii ale parlamentarilor şi cuantumul remuneraţiilor, interzicând totodată îndeplinirea unor funcţii private care contravin eticii parlamentare. 

Potrivit codului, se vor declara toate contractele de asistenţă juridică, de mandat sau similare acestora încheiate cu asociaţii, societăţi, organizaţii şi persoane fizice, precum şi sumele obţinute din efectuarea de expertize sau din activităţi jurnalistice.

Avocatul poate exercita şi o altă profesie; nu poate fi însă în acelaşi timp funcţionar public. Poate avea, de exemplu, o slujbă plătită într-o întreprindere particulară, condiţia fiind ca aceasta să fie la un nivel atât de ridicat, încât să fie compatibilă calităţii sale de avocat. Mulţi avocaţi pot fi membri ai Baroului, fără a exercita efectiv profesia de avocat (aproximativ o treime din efectivul total al Baroului).
Marea Britanie

Nu există decât puţine restricţii care îngrădesc libertatea unui deputat de a exercita simultan o funcţie privată. Camera Comunelor a elaborat un Cod deontologic
 care afirmă principiul independenţei deputaţilor faţă de interesele private. În 1947, Camera Comunelor vota o rezoluţie care susţinea că nu este compatibil cu demnitatea funcţiei de deputat, cu datoria pe care acesta o are faţă de electorat şi cu menţinerea privilegiului de libertate a cuvântului ca unul dintre membrii săi să încheie un contract cu un organism dinafara Camerei, dacă acest contract îi limitează independenţa şi libertatea de acţiune în Parlament.
Încălcarea acestor reguli de conduită este considerată drept atingere adusă Camerei, iar deputatul este pus în situaţia de a se apăra în faţa Comisiei pentru privilegii; dacă este vinovat, i se vor aplica sancţiuni penale şi demiterea din funcţia sa de parlamentar.
Suedia

Statele scandinave formează un ansamblu destul de omogen şi original în ceea ce priveşte regimul incompatibilităţilor parlamentare. Acolo unde există, incompatibilităţile au fost instituite mai mult din raţiuni de organizare a puterilor constituţionale şi mai puţin pentru a se asigura independenţa parlamentarilor faţă de activităţile profesionale. În plus, constituţiile enunţă frecvent principiul conform căruia niciun membru al Parlamentului nu ar trebui sa fie împiedicat să exercite şi alte funcţii.
România

Conform Constituţiei, membrii Parlamentului îşi pot pierde mandatul pe motiv de incompatibilitate.  
Potrivit articolului 71 din Constituţie, nimeni nu poate fi în acelaşi timp deputat şi senator, iar calitatea de deputat sau de senator este incompatibilă cu exercitarea oricărei funcţii publice de autoritate, cu excepţia celei de membru al Guvernului. Constituţia prevede, totodată, că alte incompatibilităţi se stabilesc prin lege organică. Deputatul care se află într-unul din cazurile de incompatibilitate va trebui să demisioneze din funcţiile care sunt incompatibile cu mandatul de deputat, în termen de zece zile. Termenul de zece zile curge de la data apariţiei cazului de incompatibilitate. După expirarea acestui termen, deputatul care continuă să se afle într-unul din cazurile de incompatibilitate este considerat demisionat din funcţia de deputat. 

Locul vacant va fi ocupat de supleantul imediat următor de pe lista partidului politic, alianţei politice sau alianţei electorale, dacă până la validarea mandatului supleantului, partidul pentru care a candidat confirmă în scris că aparţine acesteia. 

Schimbările intervenite în activitatea deputatului, în timpul exercitării mandatului său, se aduc la cunoştinţa Biroului Permanent al Camerei, în scris, în termen de maximum 30 de zile de la data apariţiei acestora
. 

Regulamentul Camerei Deputaţilor reglementează incompatibilităţile în Capitolul IV - Statutul deputatului, Secţiunea a  2-a, art. 196-204
.
Problema care se pune în practică este cumulul mandatului de deputat cu funcţii private sau cu funcţii considerate tradiţional funcţii liberale. 

În acest sens, Legea nr. 51/1995 privind organizarea şi exercitarea profesiei de avocat, republicată în Monitorul Oficial nr. 113/06.03.2001, prevede în art. 15 lit. a) că exercitarea acestei profesii este compatibilă cu calitatea de deputat sau senator.
Legea nr. 280 din 23 iunie 2004 pentru aprobarea Ordonanţei de urgenţă a Guvernului nr. 77/2003 privind completarea Legii nr. 51/1995 pentru organizarea şi exercitarea profesiei de avocat, publicată în Monitorul Oficial nr. 574/29.06.2004, a introdus art. 821, cu următorul cuprins:
«Art. 821. − (1) Deputatul sau senatorul care, pe durata exercitării mandatului de parlamentar, doreşte să exercite şi profesia de avocat nu poate să pledeze în cauzele ce se judecă de către judecătorii sau tribunale şi nici nu poate acorda asistenţă juridică la parchetele de pe lângă aceste instanţe. 

(2) Deputatul sau senatorul aflat în situaţia prevăzută la alin. (1) nu poate acorda asistenţă juridică învinuiţilor sau inculpaţilor şi nici nu îi poate asista în instanţe în cauzele penale privind: 

a) infracţiunile de corupţie, infracţiunile asimilate infracţiunilor de corupţie, infracţiunile în legătură directă cu infracţiunile de corupţie, precum şi infracţiunile împotriva intereselor financiare ale Comunităţilor Europene, prevăzute în Legea nr. 78/2000 pentru prevenirea, descoperirea şi sancţionarea faptelor de corupţie, cu modificările şi completările ulterioare; 

b) infracţiunile prevăzute în Legea nr. 143/2000 privind combaterea traficului şi consumului ilicit de droguri, cu modificările şi completările ulterioare; 

c) infracţiunile privind traficul de persoane şi infracţiunile în legătură cu traficul de persoane, prevăzute în Legea nr. 678/2001 privind prevenirea şi combaterea traficului de persoane, cu modificările şi completările ulterioare; 

d) infracţiunea de spălare a banilor, prevăzută în Legea nr. 656/2002 pentru prevenirea şi sancţionarea spălării banilor, cu modificările ulterioare; 

e) infracţiunile contra siguranţei statului, prevăzute în art. 155−173 din Codul penal; 

f) infracţiunile care împiedică înfăptuirea justiţiei, prevăzute în art. 259−272 din Codul penal; 

g) infracţiunile contra păcii şi omenirii, prevăzute în art. 356−361 din Codul penal. 

(3) Deputatul sau senatorul aflat în situaţia prevăzută la alin. (1) nu poate să pledeze în cauzele civile sau comerciale împotriva statului, a autorităţilor sau instituţiilor publice, a companiilor naţionale ori a societăţilor naţionale în care acestea sunt părţi. De asemenea, nu poate să pledeze în procese intentate statului român, în faţa instanţelor internaţionale. 

(4) Prevederile alin. (1)−(3) nu se aplică în cauzele în care avocatul este parte în proces sau acordă asistenţă ori reprezentare soţului sau rudelor până la gradul IV inclusiv.»
Potrivit cutumei din Camera Deputaţilor, Biroul Permanent poate aproba cumulul mandatului de deputat cu funcţii liberale (calitatea de avocat).
Austria

Membrii Parlamentului îşi pot pierde mandatul pe motiv de incompatibilitate, potrivit :

· art. 59 şi 141 lit. c) din Constituţia federală, S. 2 (1) (4) şi (4) din Legea federală privind regulamentul Consiliului Naţional, S. (9) şi (10) din Legea privind incompatibilităţile din 1983
 ;

· art. 59 şi 141 lit. c) din Constituţia federală, S. 3 (1) (c) din Legea federală privind regulamentul Consiliului Federal, S. (9) şi (10) din Legea privind incompatibilităţile din 1983
. 
Nu există prevederi speciale privind regimul incompatibilităţii profesiei de avocat cu mandatul de parlamentar.
� � HYPERLINK "http://recueil.apf.francophonie.org/spip.php?article501" ��http://recueil.apf.francophonie.org/spip.php?article501�


� Codul electoral, articolul 149:


Este interzis oricărui avocat înscris într-un Barou, când este învestit cu un mandat de deputat, să îndeplinească, direct sau indirect, prin intermediul unui asociat, cu excepţia Înaltei Curţi de Justiţie, un act al profesiei sale în cazuri vizând infracţiuni sau delicte contra bunului public sau în materie de presă sau de atingere la credit sau economii; lui îi este interzis, în aceleaşi condiţii, să pledeze sau să acorde  consultanţă societăţilor comerciale, de care nu a fost legat în mod obişnuit înaintea alegerii sale, sau contra statului, a societăţilor naţionale sau a colectivităţilor publice.


Prevederile acestui articol sunt aplicabile şi senatorilor, prin art. 197 din Codul electoral.


� � HYPERLINK "http://www.assembleenationale.org/english/service_rules.asp" ��http://www.assembleenationale.org/english/service_rules.asp�


   � HYPERLINK "http://www.assembleenationale.fr/english/synthetic_files/file_14.asp" ��http://www.assembleenationale.fr/english/synthetic_files/file_14.asp�


� � HYPERLINK "http://www.efb-paris.avocat.fr/doc/CONFLITS%20D%27INTERET%20ET%20INCOMPATIBILITES.pdf" ��http://www.efb-paris.avocat.fr/doc/CONFLITS%20D%27INTERET%20ET%20INCOMPATIBILITES.pdf�


� � HYPERLINK "http://www.cefod.org/spip.php?article1101" ��http://www.cefod.org/spip.php?article1101�


� � HYPERLINK "http://reflex.raadvst-consetat.be/reflex/pdf/Mbbs/1999/07/28/62982.pdf" ��http://reflex.raadvst-consetat.be/reflex/pdf/Mbbs/1999/07/28/62982.pdf�


� � HYPERLINK "http://www.senate.be/english/federal_parliament_en.html#T.4.1" ��http://www.senate.be/english/federal_parliament_en.html#T.4.1�


� � HYPERLINK "http://www.ipu.org/english/parline/reports/2157_D.htm" ��http://www.ipu.org/english/parline/reports/2157_D.htm�


   � HYPERLINK "http://www.ipu.org/english/parline/reports/2158_D.htm" ��http://www.ipu.org/english/parline/reports/2158_D.htm�


� � HYPERLINK "http://www.publications.parliament.uk/pa/cm/code.pdf" ��http://www.publications.parliament.uk/pa/cm/code.pdf�


� � HYPERLINK "http://www.cdep.ro/pls/dic/site.page?den=introcd1-h" ��http://www.cdep.ro/pls/dic/site.page?den=introcd1-h�


� � HYPERLINK "http://www.cdep.ro/pls/dic/site.page?id=241&idl=1" ��http://www.cdep.ro/pls/dic/site.page?id=241&idl=1�


� � HYPERLINK "http://www.ipu.org/english/parline/reports/2017_D.htm" ��http://www.ipu.org/english/parline/reports/2017_D.htm�. Legile sunt disponibile în limba engleză la adresa � HYPERLINK "http://www.ris2.bka.gv.at/UI/Erv/LawList.aspx?TabbedMenuSelection=ErvTab" ��http://www.ris2.bka.gv.at/UI/Erv/LawList.aspx?TabbedMenuSelection=ErvTab�


� � HYPERLINK "http://www.ipu.org/english/parline/reports/2018_D.htm" ��http://www.ipu.org/english/parline/reports/2018_D.htm�

